EUs fiskerikontrollbyrå

EUs fiskerikontrollbyrå (EFCA, fra engelsk: European Fisheries Control Agency) er et desentralisert byrå i Den europeiske union (EU) etablert ved en forordning i 2005. EFCA har som overordnet formål å fremme standarder for kontroll, inspeksjon og overvåking av fiskeriene i EU, i samsvar med Den felles fiskeripolitikk. Byrået har hovedkontor i den spanske byen Vigo. 

Medlemsstatene i EU ble i 2002 enige om å opprette byrået som ledd i innsatsen med å utvikle en kultur for overholdelse av reglene i fiskerisektoren i hele Europa. Forordningen som opprettet byrået ble vedtatt i 2005, Rådets forordning (EF) nr. 768/2005, som Community Fisheries Control Agency. Det første styremøtet ble holdt 1. februar 2006, mens en konkret virksomhet var i gang fra 2007. Navnet ble endret i 2010. 

Byråets viktigste rolle er å tilrettelegge koordineringen og samarbeidet mellom de nasjonale kontroll- og inspeksjonsmyndigheter, slik at reglene i den felles fiskeripolitikk overholdes. 

Sammen med Frontex og Det europeiske sjøsikkerhetsbyrå, støtter EFCA de nasjonale myndigheter i deres kystvaktfunksjoner.

Referanser

Eksterne lenker 
 

Fiskerikontroll
Etableringer i 2006
2006 i Europa
Vigo
Fiskeriorganisasjoner